​Un cutremur asemănător cu cel din 1977 ar putea duce la moartea a peste 4.000 de persoane în capitală, susține Tatiana Proskuryakova, manager de ţară al Băncii Mondiale.





"Bucureștiul este capitala din UE care are cel mai mare risc de dezastru seismic. Dacă stați să vă gândiți, mulți erați în viață în '77, la cel mai mare cutremur care a lovit Bucureștiul și 1500 de persoane au murit. Dacă un cutremur asemănător s-ar întâmpla astăzi, vor fi cu siguranță peste 4.000", a spus Proskuryakova, într-o conferință de presă.







Potrivit acesteia, este alarmant să te gândeși că 70-80% din PIB este produs în zona cu cel mai mare risc seismic.

"Este important să fie investiții pentru o mai bună infrastructură, dar să aveți și proceduri mai bune de management al dezastrelor. Lucrăm cu Guvernul la aceste probleme și agenda progresează bine", a precizat oficialul Băncii Mondiale.